pythainlp/thai_wikipedia_clean_20230101 huggingface dataset:
วัดทางข้ามน้อย เดิมชื่อว่า วัดศรีวิไลราษฎรศรัทธาธรรมข้ามน้อย แรกเริ่มมีพระธุดงค์ 3 รูป จากจังหวัดนครราชสีมา มาถึงหมู่บ้านทางข้ามน้อย ต่อจากนั้นราษฎรได้นิมนต์พระทั้ง 3 รูปให้จำพรรษาประจำอยู่ที่หมู่บ้าน ชาวบ้านได้ปรึกษาที่จะสร้างสำนักสงฆ์ขึ้น โดยมีนายเกิด นางแหร่ม ได้ยกที่ดินให้จำนวน 12 ไร่เศษ และยกบ้านจำนวน 3 หลังให้เป็นกุฏิ สร้างเป็นสำนักสงฆ์ปีใดไม่ปรากฏ ต่อมาได้สร้างเสนาสนะและยกฐานะเป็นวัด เมื่อ พ.ศ. 2424 จากนั้นสร้างอุโบสถเมื่อ พ.ศ. 2464 แต่ยังไม่มีพระประธาน ราษฎรจึงได้เดินทางไปยังจังหวัดพิษณุโลก และหาช่างมาสร้างพระพุทธชินราชจำลองเพื่อประดิษฐานในอุโบสถ วัดได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530
วัดมีการจัดงานฉลองหลวงพ่อพระพุทธชินราช ปีละ 2 ครั้ง คือ วันแรม 1 ค่ำ เดือน 11 สมัยก่อนจะนำองค์พระแห่ตามแม่น้ำบางปะกง แต่ภายหลังเปลี่ยนเป็นรถแห่ อีกครั้งคืองานปิดทอง จัดขึ้น 2 วัน คือ ขึ้น 12 ค่ำ และ 13 ค่ำ เดือน 4
วัดดอกคำ
วัดดอกคำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 1 ไร่ 3 ตารางวา
วัดดอกคำสร้างขึ้นเมื่อ พ.ศ. 2326 ดังที่ปรากฏในคำจารึกจากฐานพระพุทธรูปในวิหาร ในสมัยพระเจ้ากาวิละเป็นเจ้าผู้ครองนครเชียงใหม่ ทรงขยายอาณาเขตและได้โปรดให้กวาดต้อนชาวเมืองบันและเมืองตองกายมาไว้ในเมืาองเชียงใหม่ ตั้งเป็นชุมชน ต่อมาชาวเมืองเหล่านี้ได้ร่วมกันสร้างวัดดอกคำขึ้น เดิมวัดมีชื่อว่า วัดช่างท้อคำ สาเหตุที่เปลี่ยนชื่อมาเป็น "วัดดอกคำ" เพราะต้องการให้คล้องจองกับวัดใกล้เคียง เช่น วัดดอกเอื้อง วัดดอกเงิน และวัดดอกแก้ว วัดได้รับพระราชทานวิสุงคามสีมาเมื่อ พ.ศ. 2527
อาคารและเสนาสนะที่สำคัญ ได้แก่ วิหารศิลปะล้านนา ก่ออิฐถือปูมีหน้าบันเป็นลายปูนปั้น ทั้งลวดลายพรรณพฤกษา กวางกับธรรมจักร พญานาค นกการเวก และสัตว์ทั้ง 12 นักษัตร ด้านล่างเป็นซุ้มจระนำประดิษฐานพระพุทธรูปปางห้ามญาติ ภายในวิหารมีหมู่พระประธานเป็นกลุ่มพระพุทธรูปปางมารวิชัยสีทอง 5 องค์ มีจิตรกรรมฝาผนังด้านหลัง มีสีทองบนพื้นสีแดง เบื้องหน้าพระประธานเป็นสัตตภัณฑ์ แกะสลักเป็นรูปเทวดา ราหูอมจันทร์ และพญานาค ด้านข้างมีหีบธรรมโบราณกับธรรมาสน์แกะสลักเป็นลายเครือเถา ฝาผนังด้านข้างเขียนเรื่องทศชาติชาดก และเจดีย์ที่อยู่ด้านหลังวิหารเป็นทรงล้านนา ตั้งอยู่บนฐานสี่เหลี่ยม เหนือขึ้นไปเป็นฐานย่อเก็จยกสูงรองรับมาลัยเถา 8 เหลี่ยม ซ้อนกัน 3 ชั้น ถัดขึ้นไปเป็นองค์ระฆัง
พระธาตุภูศรี
เกื้องโถ่ว
เกื้องโถ่ว (; ; เกิด 30 เมษายน ค.ศ. 1999) เป็นนักร้อง นักแสดง และสมาชิกวงบอยแบนด์ MIRROR ของฮ่องกง เขามีชื่อเสียงโด่งดังหลังจากชนะการแข่งขันรายการเรียลลิตี้ "Good Night Show - King Maker" ของ ViuTV ในปี ค.ศ. 2018 เกื้องเปิดตัวเดี่ยวในเดือนมิถุนายน ค.ศ. 2019 ด้วยซิงเกิล "Seed No. 1"
เกื้องได้รับรางวัลนักร้องชายยอดนิยมจากงานประกาศรางวัล Ultimate Song Chart Awards ในปี 2020 และ 2021 ในเดือนธันวาคม ค.ศ. 2021 เกื้องโถ่วได้รับเลือกเป็น International Breakout Stars of 2021 โดยนิตยสารออนไลน์ Variety และ 2021 Asia's Most Influential โดยนิตยสาร Tatler นอกจากนั้นเมื่อวันที่ 23 มีนาคม ค.ศ. 2022 จากรายงานเรื่องการตลาดในปี ค.ศ. 2021 โดย admanGo เกื้องโถ่วได้เป็นพรีเซ็นเตอร์ที่มียอดขายสูงสุดในฮ่องกง
เกื้องโถ่วเกิดที่ โรงพยาบาล Queen Mary Hospital ในฮ่องกงเมื่อวันที่ 30 เมษายน ค.ศ. 1999 ในครอบครัวชาวจีนเซี่ยงไฮ้ เป็นบุตรชายเพียงคนเดียวของครอบครัว เกื้องศึกษาในระดับชั้นอนุบาลที่ โรงเรียนอนุบาล Oi Kwan Road Baptist Church Lui Kwok Pat Fong Kindergarten ประถมศึกษาที่ Hennessy Road Government Primary School, Causeway Bay ศึกษาต่อมัธยมตอนต้น ม.1-ม.3 ที่ Tang Shiu Kin Victoria Government Secondary School และจบการศึกษาที่ วิทยาลัย Youth College ประกาศนียบัตรสาขาวิชาการกีฬา
ในปี ค.ศ. 2017 เกื้องโถ่วเข้าร่วมการแข่งขันร้องเพลงรายการเรียลลิตี้ “Super Boy” ในจีนแผ่นดินใหญ่ ได้รับชัยชนะในการทดลองระดับภูมิภาค หลังจากนั้นเกื้องได้เป็นหนึ่งในสี่ตัวแทนภูมิภาคกลุ่มฮ่องกง/มาเก๊า/ไต้หวันในการแข่งขันร้องเพลง เพื่อแข่งขันกับตัวแทนจากทั่วประเทศจีน และจบในเข้ารอบ 30 คน
2018 เข้าสู่วงการบันเทิง.
รายการเรียลลิตี้ "Good Night Show - King Maker" - เกื้องโถ่วได้มีชื่อเสียงโด่งดังหลังจากชนะการแข่งขันรายการเรียลลิตี้ "Good Night Show - King Maker" ของ ViuTV ในปี ค.ศ. 2018 ซึ่งรายการเริ่มออกอากาศเมื่อวันที่ 15 กรกฎาคม ค.ศ. 2018 ถึง 14 ตุลาคม ค.ศ. 2018 ออกอากาศทั้งหมด 60 ตอน
ละครโทรทัศน์ "Retire to Queen” - ในปี ค.ศ. 2018 เกื้องโถ่วได้เป็นนักแสดงในละครโทรทัศน์เรื่องแรก “Retire to Queen” ของ ViuTV ฮ่องกง ซึ่งเริ่มออกอากาศเมื่อวันที่ 10 มิถุนายน ค.ศ. 2019 ถึง 5 กรกฎาคม ค.ศ. 2019 ทุกวันจันทร์-ศุกร์ เวลา 22:00 น.
สมาชิกวง MIRROR - ในวันที่ 3 พฤศจิกายน ค.ศ. 2018 หลังจากการแข่งขัน ViuTV ประกาศว่าวงบอยแบนด์ MIRROR ของฮ่องกงชื่อ MIRROR ที่ประกอบด้วยเกื้องโถ่วและสมาชิก 11 คน ที่เป็นผู้แข่งขันจากรายการเรียลลิตี้ "Good Night Show - King Maker" กับซิงเกิลแรกชื่อ "In a Second"
คอนเสิร์ต 2018 The First MIRROR Live Concert - เมื่อวันที่ 21 ธันวาคม ค.ศ. 2018 MIRROR ได้จัดคอนเสิร์ตครั้งแรก “2018 The First MIRROR Live Concert” ที่ Star Hall of จำหน่ายบัตรตั้งแต่วันที่ 15 พฤศจิกายน ค.ศ. 2018 และบัตรขายหมดอย่างรวดเร็ว
รางวัล - เกื้องโถ่วได้รับรางวัล Most Searched Photo for Hong Kong Male Artist เมื่อวันที่ 12 ธันวาคม ค.ศ. 2018 จากงาน Yahoo! Asia Buzz Awards 2018
2019 เปิดตัวเป็นศิลปินเดี่ยว.
ซิงเกิล "Seed No. 1” - ในวันที่ 11 มิถุนายน ค.ศ. 2019 เกื้องโถ่วเปิดตัวเป็นศิลปินเดี่ยวกับซิงเกิลแรกชื่อ "Seed No. 1” และได้เข้าสู่สิบอันดับแรกในชาร์ตเพลงป็อปรายใหญ่ โดยได้สูงสุดถึงอันดับสาม
ซิงเกิล “BMG (Be My Girl)” - เมื่อวันที่ 5 กรกฎาคม ค.ศ. 2019 เกื้องโถ่ว ร่วมกับสมาชิก Anson Lo@MIRROR มีเพลงเปิดตัวคือซิงเกิล “BMG (Be My Girl)"
คอนเสิร์ตเดี่ยว - เกื้องโถ่วได้จัดคอนเสิร์ตเดี่ยว “The Club: Keung To Seed No. 1 Concert” ในวันที่ 11-12 และ 26 กรกฎาคม ค.ศ. 2019 ที่ Music Zone@E-Max KITEC ซึ่งบัตรขายหมดอย่างรวดเร็ว
เป็นแขกรับเชิญในคอนเสิร์ต - เกื้องโถ่วกับวง MIRROR ได้เป็นแขกรับเชิญในหลายคอนเสิร์ตเช่นคอนเสิร์ตของ James Ng และ Sammi Cheng “#FOLLOWMi World Tour Concert" ในปี 2019 ที่ Hong Kong Coliseum ซึ่งเป็นครั้งแรกของสมาชิกวง MIRROR สามารถได้โอกาสทำการแสดงในคอนเสิร์ตฮอลล์ที่เป็นสถานที่ในฝันของนักร้องในฮ่องกง
เพลงรัก - ซิงเกิลที่ 2 "Atlantis" วางจำหน่ายในเดือนกันยายน ค.ศ. 2019 และซิงเกิลที่ 3 "A Little More A Day" ในเดือนธันวาคม ค.ศ. 2019 ทั้งคู่ติดบนชาร์ตเพลงป็อปของฮ่องกง
2020 รางวัลเพลงยอดนิยมแห่งปี.
ซิงเกิล "The Love Without Words” - ในปี 2020 เนื่องจากการระบาดของ โรคโควิด-19 ขัดจังหวะแผนการของ เกื้องโถ่วไปเกาหลีใต้เพื่อถ่ายทำมิวสิควิดีโอสำหรับเพลงใหม่ที่ผลิตไปแล้ว เพื่อตอบสนองต่อการระบาดใหญ่ เกื้องโถ่วได้ออกซิงเกิล "The Love Without Words” เพื่อเป็นการตอบแทนเจ้าหน้าที่ทางการแพทย์ และให้กำลังใจชาวฮ่องกง เพลงนี้ได้รับรางวัลเพลงยอดนิยมแห่งปี และรางวัลนักร้องชายยอดนิยมแห่งปี จากงานรางวัล Ultimate Song Chart Awards 2020
ซิงเกิล "Disease of Loneliness” - เมื่อวันที่ 2 กันยายน ค.ศ. 2020 เกื้องโถ่วได้ปล่อยซิงเกิลที่ 5 "Disease of Loneliness" ตรงกันข้ามกับสไตล์เพลงก่อนหน้าของเขา เนื้อเพลงของซิงเกิลนี้ทำให้เกิดความโศกเศร้าอย่างลึกซึ้ง พูดถึงประสบการณ์ส่วนตัวความเหงาของเขาตั้งแต่วัยเด็กจนถึงปัจจุบัน ในเนื้อเพลงยังให้กำลังใจถึงผู้ที่กำลังเผชิญกับความโศกเศร้าและความเหงา เพราะว่าไม่ใช่เพียงแค่คุณคนเดียว ยังมีผู้อื่นๆ ที่มีประสบการณ์เหมือนกันที่เดินเคียงข้างคุณในโลกนี่โดยไม่เคยเจอหน้ากัน เกื้องโถ่วกำกับคอนเซปต์และมิวสิกวิดีโอโดยถ่ายในเทคเดียวต่อเนื่อง
ซิงเกิล "Love Visa Application” - เมื่อวันที่ 15 พฤศจิกายน ค.ศ. 2020 ได้ปล่อยซิงเกิลที่ 6 "Love Visa Application” เพลงและมิวสิกวิดีโอผลิตและถ่ายทำระหว่างเกื้องโถ่วถ่ายละครโทรทัศน์ “Sometimes When We Touch” ที่ไต้หวันตั้งแต่ 15 กรกฎาคม ถึง 15 พฤศจิกายน ค.ศ. 2020 เกื้องโถ่วมีส่วนร่วมในการเขียนเนื้อเพลงและเรื่องราวของมิวสิกวิดีโอ ในชีวิตจริงของเขายังไม่มีแฟน ดังนั้นเกื้องโถ่วถือโอกาสตอนที่ถ่ายทำมิวสิกวิดีโอของเพลงนี้ จะได้สัมผัสกานออกเดทกับผู้หญิงเป็นอย่างไร
2021 เริ่มมีชื่อเสียงในต่างประเทศ.
งานเพลงเดี่ยว - เกื้องโถ่ว ปล่อยซิงเกิลที่ 7 "Master Class” เมื่อวันที่ 19 มีนาคม ค.ศ. 2021 ได้รับการตอบรับเป็นอย่างดี ที่ติดอันดับท็อป 4 ชาร์ตเพลง เพลงนี้แต่งเพื่อหักล้างกัน "เยาวชนเป็นบาปดั้งเดิม" ในยุคปัจจุบันของฮ่องกง และการวิพากษ์วิจารณ์ในโซเชียลมีเดียที่เกื้องโถ่วได้เผชิญ เกื้องเชื่อว่าแต่ละคนมีหนทางสู่ความสำเร็จของเขาเอง จากนั้นเมื่อวันที่ 6 สิงหาคม ค.ศ. 2021 ซิงเกิลที่ 8 “Dear My Friends,” ได้เผยแพร่ เป็นเพลงได้รับรางวัลเพลงยอดนิยมแห่งปี เนื้อหาของเพลงเล่าถึงการเดินทางก้าวผ่านความเศร้าโศกและความเสียใจของการสูญเสียเพื่อนสนิทที่เสียชีวิตในเดือน มีนาคม ค.ศ. 2021 เกื้องมอบความคิดถึงที่มีต่อกับเพื่อนคนนั้นและเป็นเหมือนข้อความที่ส่งถึงเขา ซิงเกิลนี้ทำให้เกื้องเป็นผู้ชนะเพียงคนเดียวที่ได้รับรางวัลทั้งเพลงยอดนิยมและนักร้องชายยอดนิยมเป็นเวลาถึง 2 ปีซ้อน（ปี ค.ศ. 2020 และ ค.ศ. 2021）จากงานรางวัล Ultimate Song Chart Awards
การทำงานร่วมกันของเพลง - ครึ่งปีหลังของปี ค.ศ. 2021 เกื้องโถ่วมาออกผลงานเพลงคู่กับนักร้องอื่นๆ เมื่อวันที่ 8 สิงหาคม ค.ศ. 2021 เพลง "Love Doesn't Make a Sound” ร่วมกับ Anson Lo@MIRROR ต่อด้วยเพลง "Agent Fat Keung 2.0” ร่วมกับ FatBoy@ERROR เมื่อวันที่ 27 สิงหาคม ค.ศ. 2021 หลังจากนั้นเมื่อวันที่ 16 ธันวาคม ค.ศ. 2021 เพลง "I know” ร่วมงานกับนักร้อง-นักแต่งเพลง AGA
งานคอนเสิร์ต - ในช่วงปี ค.ศ. 2021 เกื้องโถ่วได้จัด 4 คอนเสิร์ตร่วมกับนักร้องอื่นๆ รวมทั้ง 6‑11 พฤษภาคม ค.ศ. 2021《MIRROR “ONE &amp; ALL Live” 2021》, 5 มิถุนายน ค.ศ. 2021《CHILL CLUB: A New Stage》, 27 กันยายน ค.ศ. 2021 “Music is Live 2021 Terence Lam x Keung To x Jer Lau@MIRROR x Tyson Yoshi”, 7-8 ธันวาคม ค.ศ. 2021 “MOOV LIVE - Music On The Road” กับสมาชิกวง MIRROR บัตรของทุกคอนเสิร์ตขายหมดอย่างรวดเร็ว
ผลงานการแสดง - เมื่อวันที่ 18 มกราคม ค.ศ. 2021 ละครโทรทัศน์ฮ่องกงเรื่อง “Ink at Tai Ping” ได้ออกอากาศ หลังจากนั้นเมื่อวันที่ 7 สิงหาคม ค.ศ. 2021 ละครโทรทัศน์ไต้หวันเรื่อง “Sometimes When We Touch” ได้ออกอากาศที่ไต้หวันและฮ่องกงในเดือนกันยายน ค.ศ. 2021 นอกจากนั้น เกื้องโถ่วได้ถ่ายทำภาพยนตร์เรื่องแรกของเขาเรื่อง “Mama’s Affair”
รางวัล - นอกจากได้รับรางวัลทั้งเพลงยอดนิยมและนักร้องยอดนิยม เกื้องโถ่วยังได้รับเลือกเป็น 2021 Asia’s Most Influential เป็นหนึ่งใน 300 คนในฮ่องกงโดยนิตยสาร Tatler และ International Breakout Stars of 2021 โดยนิตยสารออนไลน์ Variety
2022 ความก้าวหน้า.
งานเพลงเดี่ยว - ซิงเกิลที่ 9 "Mirror in Mirror" ได้ปล่อยเมื่อวันที่ 2 มกราคม ค.ศ. 2022 เพลงนี้เล่าเรื่องความเจ็บปวดทางอารมณ์ในชีวิตของเกื้องโถ่วตั้งแต่วัยเด็กจนถึงเวลาในวงการบันเทิง ในที่สุดเขาก็เข้าใจว่าเขาเป็นคนที่ทำให้ตัวเองเจ็บปวด คำตอบของทุกคำถามคือตัวเราเอง ซิงเกิลที่ 10 "What The Work Says" ได้ปล่อยเมื่อวันที่ 30 เมษายน ค.ศ. 2022 เพื่อหวังสันติภาพของโลก นอกจากเป็นคนออกไอเดียเรื่องเพลงแล้ว ครั้งนี้เกื้องก็ได้เป็นผู้กำกับมิวสิกวิดีโอด้วยตัวเองร่วมกับ Maggie Leung ผู้กำกับเพื่อช่วยในการดำเนินการโปรเจกต์นี้
ละครโทรทัศน์ - เกื้องโถ่วได้เป็นนักแสดงนำในละครโทรทัศน์เรื่อง “We Got Game” ของ ViuTV ฮ่องกง ที่อยู่ระหว่างการถ่ายทำ และได้เปิดกล้องในเดือนกุมภาพันธ์ ค.ศ. 2022 เนื่องจากการระบาดของ โรคโควิด-19 กับสายพันธุ์ใหม่ จึงต้องหยุดถ่ายทำในเดือนมีนาคม ค.ศ. 2022 และเริ่มถ่ายทำต่อช่วงปลายเดือนมีนาคม ซึ่งเริ่มออกอากาศเมื่อวันที่ 24 ตุลาคม ค.ศ. 2022
ภาพยนตร์ - ภาพยนตร์เรื่องแรกของเกื้องโถ่วเรื่อง “Mama’s Affair” ได้เข้าฉายรอบเวิลด์พรีเมียร์ ในเทศกาล 17th Osaka Asian Film Festival 2022 เมื่อวันที่ 12 มีนาคม ค.ศ. 2022 และเมื่อวันที่ 12 เมษายน ค.ศ. 2022 ภาพยนตร์ “Mama’s Affair” ได้รับรางวัล Audience Choice Award จากเทศกาล Asian Pop-Up Cinema Season 14 ต่อจากนั้นในวันที่ 26 มิถุนายน ค.ศ. 2022 ได้เข้าฉายในเทศกาลภาพยนตร์ไทเปประจำปี 2022 และ New York Asian Film Festival 2022 - Hong Kong Panorama ในเดือนกรกฎาคม ค.ศ. 2022 นอกจากนี้ภาพยนตร์เรื่องที่สองของเกื้องโถ่วเรื่อง “The Heavenly City” ได้ถ่ายทำเสร็จแล้วที่อเมริกาในเดือนมิถุนายน ค.ศ. 2022
คอนเสิร์ต - เกื้องโถ่วได้เป็นแขกรับเชิญในคอนเสิร์ตของ Hins Cheung "The Next 20 Hins Live In Hong Kong" ในวันที่ 21 พฤษภาคม ค.ศ. 2022 ซึ่งเป็นครั้งแรกของเกื้องได้โอกาสทำการแสดงเพลงของตัวเองในฐานะศิลปินเดี่ยวบนเวที Hong Kong Coliseum หลังจากนั้นวง MIRROR ทำการจัดงานคอนเสิร์ตเป็นเวลา 12 วันจัดขึ้นภายในฮ่องกง โคลิเซียม ระหว่างวันที่ 25-31 กรกฎาคมและ 2-6 สิงหาคม ค.ศ. 2022 เมื่อวันที่ 28 กรกฎาคม เกิดอุบัติเหตุโดยจอ LED ขนาดใหญ่ที่อยู่เหนือเวที เกิดหล่นลงมาทับแดนเซอร์ได้รับบาดเจ็บ 2 คน ซึ่งทางการฮ่องกงได้สั่งให้ระงับคอนเสิร์ตที่เหลือ (29-31 กรกฎาคม, 2-6 สิงหาคม)
วง MIRROR ได้รับเชิญไปร่วมงาน "ซัมเมอร์ โซนิค 2022" (Summer Sonic 2022) เทศกาลดนตรีนานาชาติของญี่ปุ่น มีกำหนดขึ้นโชว์บนสเตจ Pacific ในกรุงโตเกียว วันเสาร์ที่ 20 สิงหาคม ค.ศ. 2022 แต่เมื่อวันที่ 5 สิงหาคม ค.ศ. 2022 MakerVille ประกาศว่า วง MIRROR ถอนการแสดงจากงานนี้ และเมื่อวันที่ 12 สิงหาคม ค.ศ. 2022 MakerVille ประกาศว่า วง MIRROR ระงับการปรากฏตัวต่อสาธารณะ นับตั้งแต่เดือนสิงหาคม จนถึงสิ้นเดือนกันยายน ค.ศ. 2022
อุบัติเหตุ - เมื่อวันที่ 11 พฤศจิกายน ค.ศ. 2022 เกื้องโถ่วได้รับบาดเจ็บที่ข้อเข่าในช่วงอีเว้นท์ “903 AllStar Basketball Game” ตอนเล่นบาสเก็ตบอลและได้รับการผ่าตัดรักษาอาการบาดเจ็บแล้ว หลังจากนั้นเข้าจะเดินด้วยไม้ค้ำทั้งสองข้างเป็นเวลาสองเดือน เข้าต้องระงับการปรากฏตัวต่อสาธารณะอีกครั้ง
การสนับสนุนผลิตภัณฑ์.
เกื้องโถ่วได้สร้างชื่อเสียงให้กับตัวเองในฐานะนักร้องที่มีเสน่ห์บนเวที นักแสดงที่มีความสามารถและเป็นเป้าหมายของผู้โฆษณาต้องการเพื่อการรับรองผู้มีชื่อเสียง เมื่อวันที่ 23 มีนาคม ค.ศ. 2022 จากรายงานเรื่องการตลาดในปี ค.ศ. 2021 โดย admanGo เกื้องโถ่วได้เป็นพรีเซ็นเตอร์สินค้าที่มียอดขายสูงสุดในฮ่องกง และวง MIRROR มีกระแสรายได้ที่แข็งแกร่ง โดยนำการโฆษณา 615 ล้านดอลลาร์ฮ่องกงของ ViuTV ในปี ค.ศ. 2021
การสนับสนุนศิลปิน/Fan Economy.
นอกจากผู้โฆษณาผลิตภัณฑ์ แฟนคลับก็เป็นการสร้างรายได้และทำกำไรำให้กับอุตสาหกรรมโฆษณา แฟนคลับของเกื้องโถ่วเก็บเงินทำป้ายอวยพรและทำการแสดงความรักต่อไอดอลผ่านป้ายโฆษณาต่างๆ เช่นป้าย MEGA LED ของห้าง SOGO ที่ Causeway Bay เนื่องจากตั้งอยู่สี่แยกใจกลางเมือง ยังเพื่อให้เกื้องพบเห็นที่ผ่านไปมา ด้วยว่าเขาอาศัยอยู่ที่ Causeway Bay ทำให้ Causeway Bay มีฉายาที่แฟนๆ เรียกกันเล่นๆ ว่า Keung To Bay
ตั้งแต่ปี ค.ศ. 2021 แฟนคลับของเกื้องทำป้ายโฆษณาอวยพรวันเกิดของเขาบนรถราง เมื่อวันเสาร์ที่ 30 เมษายน ค.ศ. 2022 แฟนคลับให้ผู้โดยสารทุกคนเดินทางรถรางฟรีตลอดสาย เพราะว่าเกื้องเผยถึงอยากให้เงินที่ลงป้ายโฆษณาเอาไปช่วยเหลือสังคม
เศรษฐกิจรูปแบบของ Fan Economy ทำลายโครงสร้างอำนาจแบบเดิมๆ ให้ผู้บริโภคคือแฟนๆ ของศิลปินมีอำนาจมากขึ้น แฟนๆ ของเกื้องเขียนจดหมายถึงแบรนด์ดังเพื่อทำกานนำเสนอให้เชิญเกื้องร่วมงานเป็นพรีเซ็นเตอร์สินค้า
โจเซฟ แคมป์เบลล์
โจเซฟ จอห์น แคมป์เบลล์ (, 26 มีนาคม ค.ศ. 1904 – 30 ตุลาคม ค.ศ. 1987) เป็นนักเขียนชาวอเมริกัน เขาเป็นศาสตราจารย์ด้านวรรณคดีที่วิทยาลัยซาราห์ ลอว์เรนซ์ ผู้ศึกษาปรัมปราวิทยาเปรียบเทียบและศาสนาเปรียบเทียบ มีชื่อเสียงจากหนังสือ "วีรบุรุษพันหน้า" ("The Hero with a Thousand Faces") ในค.ศ. 1949 ซึ่งอภิปรายทฤษฎีการเดินทางของวีรบุรุษที่พบร่วมกันในเรื่องปรัมปราต่าง ๆ นับตั้งแต่ตีพิมพ์ "วีรบุรุษพันหน้า" ทฤษฎีของแคมป์เบลล์ถูกนำไปประยุกต์โดยศิลปินและนักเขียนจำนวนมาก แคมป์เบลล์เป็นที่รู้จักในฮอลลีวูดหลังจอร์จ ลูคัสกล่าวว่าตนได้รับแรงบันดาลใจในการสร้าง "สตาร์ วอร์ส" จากงานของเขา
โจเซฟ แคมป์เบลล์เกิดในครอบครัวชนชั้นกลางระดับสูงชาวไอริชที่เป็นคาทอลิกที่เมืองไวต์เพลนส์ รัฐนิวยอร์กในค.ศ. 1904 เป็นบุตรคนโตของชาลส์ วิลเลียม แคมป์เบลล์กับโจเซฟีน แคมป์เบลล์ (นามสกุลเดิม ลินช์) เขาย้ายตามครอบครัวไปอยู่ที่เมืองนิวโรเชลล์ในค.ศ. 1919 ก่อนจะเรียนจบจากโรงเรียนแคนเทอร์เบอรีในรัฐคอนเนตทิคัตในค.ศ. 1921 ต่อมาแคมป์เบลล์เรียนชีววิทยาและคณิตศาสตร์ที่วิทยาลัยดาร์ตมัธ แต่ภายหลังย้ายไปเรียนมหาวิทยาลัยโคลัมเบียจนได้รับปริญญาตรีด้านวรรณคดีอังกฤษ (ค.ศ. 1925) และปริญญาโทด้านวรรณคดีสมัยกลาง (ค.ศ. 1927)
ค.ศ. 1924 แคมป์เบลล์มีโอกาสแลกเปลี่ยนความรู้กับจิฑฑุ กฤษณมูรติ ปราชญ์แห่งสมาคมเทวญาณขณะเดินทางกลับจากยุโรป ซึ่งการพบปะนี้กระตุ้นความสนใจในด้านปรัชญาอินเดียของแคมป์เบลล์ ในค.ศ. 1927 เขาได้รับทุนจากมหาวิทยาลัยโคลัมเบียในการเรียนต่อที่ยุโรปซึ่งแคมป์เบลล์เรียนภาษาฝรั่งเศสเก่า ภาษาถิ่นพรอว็องส์และภาษาสันสกฤตที่มหาวิทยาลัยปารีสและมหาวิทยาลัยลูทวิช-มัคซีมีลีอานแห่งมิวนิก เขาสนใจเรียนต่อระดับปริญญาเอกด้านภาษาสันสกฤตและศิลปะสมัยใหม่ที่มหาวิทยาลัยโคลัมเบียหลังกลับจากยุโรป แต่ภายหลังถอนตัวหลังคณะไม่อนุมัติ
ช่วงภาวะเศรษฐกิจตกต่ำครั้งใหญ่ แคมป์เบลล์ศึกษาค้นคว้าอิสระที่เมืองวูดสต็อก และต่อมาเป็นเพื่อนสนิทของจอห์น สไตน์เบ็ก นักเขียนผู้ต่อมาได้รับรางวัลโนเบลสาขาวรรณกรรมเมื่อเดินทางไปที่รัฐแคลิฟอร์เนีย ค.ศ. 1934 แคมป์เบลล์ตอบรับตำแหน่งศาสตราจารย์ด้านวรรณคดีที่วิทยาลัยซาราห์ ลอว์เรนซ์ในเมืองยองเกอส์ รัฐนิวยอร์ก ค.ศ. 1949 แคมป์เบลล์ซึ่งได้รับอิทธิพลในการศึกษาแก่นเรื่องปรัมปราจากการสอนวิชาปรัมปราวิทยาเบื้องต้นได้ตีพิมพ์ "วีรบุรุษพันหน้า" ที่บรรยายถึงความคล้ายคลึงของเรื่องราววีรบุรุษต่าง ๆ เช่น พระกฤษณะ พระโคตมพุทธเจ้า อะพอลโลเนียสแห่งทีอานาและพระเยซู รวมถึงแนะนำแนวคิดการเดินทางของวีรบุรุษและทำให้ปรัมปราวิทยาเปรียบเทียบแพร่หลาย เขาดำรงตำแหน่งศาสตราจารย์จนกระทั่งเกษียณในค.ศ. 1972
ด้านชีวิตส่วนตัว แคมป์เบลล์แต่งงานกับจีน เอิร์ดแมน นักเต้นรำชาวอเมริกันในค.ศ. 1938 เขาเสียชีวิตด้วยภาวะแทรกซ้อนจากมะเร็งหลอดอาหารที่บ้านในเมืองโฮโนลูลูในค.ศ. 1987
ภูศรี
บับเบิ้ล
บับเบิ้ล  เป็นภาพยนตร์อนิเมะในปี พ.ศ. 2565 ผลิตโดยสตูดิโอวิต กำกับโดยเท็ตสึโร อารากิ เขียนบทโดยเก็ง อูโรบูจิ ออกแบบตัวละครโดยทากาชิ โอบาตะ และรับผิดชอบดนตรีประกอบโดยฮิโรยูกิ ซาวาโนะ ภาพยนตร์เข้าฉายรอบปฐมทัศน์ที่เทศกาลภาพยนตร์นานาชาติเบอร์ลินเมื่อวันที่ 10 กุมภาพันธ์ พ.ศ. 2565 มีกำหนดปล่อยทั่วโลกทางเน็ตฟลิกซ์ในวันที่ 28 เมษายน พ.ศ. 2565 ก่อนจะเข้าฉายในโรงภาพยนตร์ในประเทศญี่ปุ่นในเดือนพฤษภาคม
ดนตรีประกอบภาพยนตร์บรรเลงโดยฮิโรยูกิ ซาวาโนะ เพลงเปิดชื่อเพลงว่า "Bubble feat. Uta" ร้องโดย Eve ส่วนเพลงปิดชื่อเพลงว่า "จาเนะ มาตาเนะ" ( ร้องโดยริริอะ ผู้พากย์เสียงเป็นอุตะในภาพยนตร์
ยันก์ญะฮ์
ยันก์ญะฮ์ (; ตุรกี (อิรักเติร์กเมน): Yenice) เป็นเมืองในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากชายแดนอิหร่านประมาณ ประชากรส่วนใหญ่เป็นชาวเติร์กเมนนิกายซุนนีที่มีประมาณ 25,000 คน
คิม มิน-กยู (นักร้องเซเวนทีน)
คิม มิน-กยู (; 金珉奎;เกิด 6 เมษายน พ.ศ. 2540) หรือที่รู้จักกันในชื่อ มินกยู เป็นแร็ปเปอร์ พิธีกร นักแต่งเพลง นักร้อง นักแสดง นายแบบ และนักเต้นชาวเกาหลีใต้ เขาเป็นส่วนหนึ่งของกลุ่มย่อยฮิปฮอปและสมาชิกของวงบอยแบนด์เซเวนทีน อยู่ในสังกัดเพลดิสเอนเตอร์เทนเมนต์
ในปี พ.ศ. 2560 มินกยูเป็นส่วนหนึ่งของพิธีกรที่ได้รับเลือกให้เข้าร่วมงานเทศกาลเพลงเคบีเอส
มินกยูได้รับเลือกให้เป็นหนึ่งใน 100 บุคคลที่มีใบหน้าที่สวยที่สุดประจำปี ค.ศ. 2017 จัดอันดับโดย TC Candler
ท่านหญิงไซหนับ
ไซหนับ เป็นบุตรคนที่สามของท่านหญิง ฟาติมะฮ์ (อ.) บุตรสาวของท่านศาสดามูฮัมมัด(ศ็อลฯ) และท่านอิมาม อาลี บิน อบีฏอลิบ(อ.) เธอเป็นหนึ่งในสตรีผู้มีเกรียรติในหมู่ ชีอะฮ์ และพวกเขาเรียกเธอว่า "ท่านหญิงไซนับ" ท่านหญิงเป็น น้องสาวของท่านอิมาม Hussein ibn Ali ผู้ที่ถูกสังหารในเหตการณ์กัรบาลา แต่ท่านหญิงภายหลังเหตุการกัรบาลาและหลังถูกจับเป็นเชลยและถูกจองจำ เธอมีบทบาทสำคัญในการปกป้องความชอบธรรมของพี่ชายของเธอ และปกป้องความชอบธรรมของบิดาของเธอ อาลี อิบนิ ฮุเซน (อิหม่ามท่านที่สี่ของ ชีอะห์ ) ก่อนการเดินทางไปกัรบาลาท่านหญิงแต่งงานกับ อับดุลลาห์ บิน ญะฟาร์ และท่านหญิงมีลูกชายสี่คนและลูกสาวอีกหนึ่งคน หลังจากที่พี่ชายถูกสังหารใน ในสงครามที่กัรบะลา ในปีคริสตศักราชที่ 680 (ปีฮิจเราะห์ศักราชที่ 61) ท่านหญิงไซหนับ มีบทบาทสำคัญในการปกป้องชีวิตของหลานชายของท่าน คืออาลี บิน ฮุเซน (อิมามซัยนุลอาบิดีน) และท่านหญิงถูกเรียกว่า "วีรสตรีแห่งกับบะลา " ด้วยเพราะความเสียสละและความกล้าหาญของเธอ ท่านหญิงไซหนับเสียชีวิตในปี ค.ศ. 681 เทียบเท่ากับปีฮิจเราะห์ศักราชที่ 63
การต้ังชื่อ.
ตามรางานฮะดิษของชีอะฮ์ ตอนที่ท่านหญิงไซหนับ ถือกำเนิด ท่านศาดา มูฮัมหมัด กำลังอยู่ในระหว่างการเดินทาง ท่านหญิงฟาติมะฮ์ขอให้ท่านอิมามอาลีผู้เป็นสามีตั้งชื่อให้ ท่านอิมามอาลีกล่าวตอบว่า : "ฉันจะไม่ทำสิ่งใดล้ำหน้าบิดาของท่านโอ้ฟาติมะฮ์ เราจะรอจนกว่าท่านนบีกลับมาจากการเดินทาง" เมื่อท่านศาสดามูฮัมหมัดกลับมาและได้ยินข่าวการคลอดบุตรของท่านหญิงซะฮ์รอจากท่านอิมามอาลี ท่านศาสดากล่าวว่า: "บุตรของฟาติมะฮ์คือบุตรของฉัน แต่อัลลอฮ์จะเป็นผู้ตัดสินใจเกี่ยวกับพวกเขาเอง" (Naskh al- "Tawarikh", vol. Zainabiya, p. 47) หลังจากนั้น ญิบรออีล ได้ลงมาและนำสลามและความสิริมงคลจากพระเจ้ามาส่งมอบให้ท่านศาสดาพร้อมกับกล่าวว่า : จงตั้งชื่อเด็กหญิงคนนี้ว่าไซหนับ ซึ่งชื่อนี้ได้ถูกเขียนไว้บนแผ่นจารึกที่ปลอดภัยแล้ว จากนั้นท่านศาสดามูฮัมหมัดได้รับท่านไซนับมาอุ้มและจูบพร้อมกับกล่าวว่า: ฉันขอให้ทุกคนเคารพเด็กผู้หญิงคนนี้ซึ่งนางจะเป็นเหมือน Khadijah ( "Khasas al-Zainabiya", p. 15) คนต่อไป แต่บางรายงานกล่าวว่า ท่านหญิงฟาติมะฮ์ได้ตั้งชื่อท่านหญิงเหมือนกับชื่อลูกพี่ลูกของท่านหญิง (ไม่ทราบแหล่ง) ไซหนับ : คือชื่อต้นไม้ที่มีกลิ่นหอม (ดาห์ร่า) เป็นไม้ยืนต้นที่สวยงามและมีกลิ่นหอม (Muntahi Al-Arb) (Anandraj) (จากหนังสืออักรอบุลมะวาริด) (หนังสือ Nazim Al-Atab) และในหนังสือซะคีเราะฮ์ของ Khwarazmshahi หมายถึงความบริสุทธิ์ของการแสดงออกของผู้คน: ในการแสดงความบริสุทธิ์และความงามของรูปลักษณ์ของผู้คนที่จะใช้คำว่า ซัยนับ (หนังสือ Khwarizmshahi) (แหล่งต้นฉบับ: Dehkhoda Dictionary) (แหล่งต้นฉบับ: dictionary.abadis.ir)
ท่านหญิงซัยนับได้แต่งงานกับหลานชาย (ลูกพี่ลูกน้อง) ของบิดาของเธอ อับดุลลาห์ บิน ญะฟัร อิบนิ อาบีตอลิบ ซึ่งมีอายุมากกว่าท่านหญิงห้าปี
ชีวิตของท่านหญิงประสบกับความทุกข์ยากมากมาย เมื่อท่านหญิงอายุได้ 5 ขวบ ท่านสูญเสียปู่ มูฮัมหมัด บิน อับดุลลาห์ และในไม่กี่เดือนต่อมา ท่านหญิงสูญเสียแม่ ท่านหญิง ฟาติมะฮ์ซะฮ์รอ จากเหตุการณ์อันน่าเศร้าใจ และอีก 9 ปีท่านหญิงสูญเสียบิดา ท่านอิมาม อาลี อิบัน อาบีตาลิบ (ถูกสังหารโดยน้ำมือของอิบนิมุลญัม มุรอดีย์) และท่านหญิงยังได้เห็นการถูกสังหารของพี่ชาย อิมามฮัสซัน อัลมุจตะบา จนกระทั่งท่านหญิงเดินทางมาที่ กันบะลา และเผชิญเหตุการณ์ในวัน อาชูรอ และการถูกจองจำใน ซีเรีย และความทุกข์ทรมานมากมาย ซึ่งหนึ่งในนั้นคือการสูญเสียพี่น้องและญาติพี่น้องสิบแปดคน ในเวลาเพียงหนึ่งวัน ด้วยเหตุนี้เองท่านหญิงไซหนับจึงได้ฉายา "มารดาแห่งความทุกข์"
เนื่องจากความเจ็บป่วยของหลานชายของท่านหญิงคือท่านอิมาม อาลี บิน ฮุเซน ซึ่งในหมู่ชีอะฮ์เรียกว่า อิมามซัยนุลอาบิดีน ท่านหญิงกลายเป็นผู้นำกองคาราวานเชลย ท่านหญิงได้กล่าวคำเทศนาในวังของยะซีดเพือปกป้องพี่ชายของนางอิมามฮุเซน ท่านอิมาม อาลี บิน ฮุเซน ก็เช่นได้ขึ้น มิมบัร และกล่าวคำเทศเพื่อป้องกันตัวเองและบิดาของท่าน ยาซิดหลังจากได้ยินคำพูดเหล่านี้และได้รับความกดดันจากประชาชนและความสำนึกผิดของประชาชน จนพวกรู้สึกเสียใจกับสิ่งที่เขาได้กระทำลงไปและส่งคืนเชลยทั้งหลายกลับไปยัง มะดีนะฮ์ อย่างสมเกียรติ
สุนทรพจน์ในวังยะซีด.
หลังจากเหตุการณ์กัรบะลาอ์ ท่านหญิงไซนับกล่าวสุนทรพจน์ที่โด่งดังและร้อนแรงต่อหน้า ยาซิด ซึ่งถือเป็นหนึ่งในบทสุนทรพจน์ที่สำคัญและมีอิทธิพลมากที่สุดในการปกป้องความชอบธรรมของอิมามฮุเซน บิน อาลี ไซนับบุตรสาวของ ท่านอิมาม อาลี บิน อบีฏอลิบ ยืนขึ้นยืนในที่ประชุมและกล่าวว่า: ... โอ้ ยาซิดเจ้าคิดหรือว่าเจ้าได้ปิดแผ่นดินและขอบฟ้าให้แคบลง และปิดทางท้ังหมดจนทำให้เราถูกจับไปเป็นเชลย เหมือนเป็นทาส และคิดพวกเราต่ำต้อยและเจ้าสูงส่ง ณ ที่อัลลอฮ์กระ และเจ้าคิดว่าเจ้ามีสถานะอันสูงส่ง ณ ที่อัลลอฮ์กระนั้นหรือ ... ในไม่ช้าเจ้าจะได้เข้าร่วมกับบรรพบุรุษของเจ้าแล้ว และหวังว่าเจ้า ถึงเวลานั้นเจ้าจะเสียใจจนได้แต่หวังว่าจะเป็นใบ้และเป็นบ้า จะเสียใจว่าไม่น่าพูดในสิ่งที่เคยพูดและไม่น่าทำในสิ่งที่เคยทำไว้เลย ... ขอสาบานต่ออัลลอฮ์จะไม่ถูกถลกเว้นแต่ผิวหนังของเจ้า จะไม่เฉือนนอกจากจะเฉือนเนื้อตัวเอง .. โอ้ยะซีด แสดงความเจ้าเล่ห์เพทุบายของเจ้าออกมาให้หมดเถิด ทำทุกอย่างที่อยากจะทำเถิด พยามเถิดในสิ่งที่อยากจะทำ ขอสาบานต่ออัลลอฮ์เจ้าจะไม่มีวันลบชื่อพวกเราได้หรอก ... เจ้าจะไม่มีวันลบความน่ารังเกียจที่ทำไว้ได้หรอก ... วันหนึ่งที่อำนาจและผู้คนรอบข้างเจ้าเหลือน้อยลง วันที่เสียงร้องไปสู่สัจธรรมดังขึ้น วันนั้นเจ้าจะพบกับความเลวร้าย ขอความเมตตาจากอัลลอฮ์จงห่างไกลจากผู้กดขี่ทั้งหลายเถิด
หลุมฝังศพของท่านหญิงไซหนับ ในอยู่เขตชานเมืองของ ดามัสกัส ซีเรีย ตามรายงานที่เป็นที่ยอมรับของนักวิชาการกล่าวว่า ท่านหญิงเสียชีวิตในวันที่ 15 เดือน Rajab ปีฮิจเราะฮ์ศักราชที่ 62
นอกจากนี้ยังมีความขัดแย้งเกี่ยวกับสถานที่ฝังศพของทานหญิง นักประวัติศาสตร์หลายคน รวมทั้ง Massoudi ได้เขียนว่าท่านหญิงเสียชีวิตในมะดีนะฮ์ และสถานที่ฝังศพของท่านญิงคือ บาเกียะอ์ ใน มะดีนะฮ์ บางคนยังเชื่อว่า หลังเเหตุการณ์ฮุรเราะฮ์ในปีฮิจเราะฮ์ที่ 62 ท่านหญิงได้อพยพไปยังดามัสกัสกับสามี อับดุลลาห์ อิบนิ ญะฟัร ซึ่งเขามีที่ดินใน ดามัสกัส และเสียชีวิตในวันที่ 15 ราญับ 1362 ในกรุงดามัสกัส
ท่านหญิงไซหนับ เสียชีวิตในช่วงอายุเดียวกันกับพี่ชายของท่าน อิมามฮุเซนคือเสียชีวิตเมื่ออายุ 56 ปี
หลุมฝังศพของท่านหญิงซัยนับ.
ฮะรัมของท่านหญิงตกแต่งด้วย กระเบื้องโมเสก ในยุคร่วมสมัยของ ซึ่งการ ปูกระเบื้อง นี้ทำโดย Ali Panjehpour ศิลปินชาวอิสฟาฮานประมาณ 10 ปีที่แล้วในสไตล์ อิสฟาฮาน
ที่ทางเข้าประตูด้านตะวันตกของหลุมฝังศพของท่านหญิงไซหนับและทางด้านขวาภายในห้องเล็ก ๆ มีหลุมฝังศพอีกสามแห่ง หนึ่งในนั้นคือหลุมฝังศพของ Hussein Yousef Maki Ameli ซึ่งเสียชีวิตในปี 1397 และอีกแห่งคือ Mohsen Al- Amin Ameli นักเขียนชื่อดังผลงาน อะอ์ยานุชีอะฮ์ และคนที่สามคือลูกสาวของ Mirza Taghi Behbahani
พื้นที่ของ หลุมฝังศพ ของท่านหญิงไซหนับ และลานภายในเป็นรูปสี่เหลี่ยมจัตุรัสที่มี ห้องโถง โดม และ หลุมฝังศพ อยู่ตรงกลาง และมีทางเข้าสี่ทาง เพดานและตัวหลุมฝังศพประกอบจากสามส่วนด้วยกันที่ถูกสร้างเป็นแบบไต่ระดับเป็นชั้นบันไดที่มีโดมอยู่ตรงกลาง บนโดมนี้มีการเขียนประโยคจาก อัลกุรอาน และปิดทองโดยสาธารณรัฐอิสลามในช่วงไม่กี่ปีที่ผ่านมา
ทางด้านตะวันออกของอาคารนี้ ห้องละหมาด Zeinabia สร้างขึ้นโดย Fahri Zanjani ตัวแทนของ Seyyed Ali Khamenei ในซีเรีย ในห้องจะให้ในการนมาซวันศุกร์ อ่านดุอา และนมาซญะมาอะฮ์ ห้องโถงหลังนี้ใหญ่มาก พื้นที่ทั้งหมดของประมาณหนึ่งหมื่นตารางเมตร มีห้องทั้งหมด 114 ห้องในหลุมฝังศพ โดย 64 ห้องอยู่ในลานขนาดใหญ่ ส่วนที่เหลืออยู่ในลานที่สองและรอบ ๆ husseiniyahs
หลุมฝังศพของท่านหญิงไซหนับ อยู่ตรงกลางของหลุมฝังศพที่มีมะกอมเป็นสีเงินและรอบ ๆ นั้นมีเสากระเบื้องแปดเสาซึ่งเป็นที่ตั้งของโดม ผนังของหลุมฝังศพเป็นสีขาวครึ่งหนึ่ง ส่วนที่เหลือเป็นกระจกเงา และเป็นศิลปะและสถาปัตยกรรมอิสลามของอิหร่าน อาคารภายในและภายนอกอาคาร เช่นเดียวกับหออะซานและโดม มีอายุประมาณยี่สิบปี แต่การพัฒนารอบ ๆ ลานภายในและการตกแต่งทั้งหมดได้เสร็จสิ้นลงโดยความร่วมมือของสาธารณรัฐอิสลาม ตามคำกล่าวของ Hossein Emadzadeh ในหนังสือ ชีวประวัติของ 14 มะอ์ซูม การสร้างสุสานของท่านหญิงไซหนับ ได้รับการจัดระเบียบใหม่ ปิดทอง และตกแต่งใน สมัยของ Mohammad Reza Shah Pahlavi และตามคำสั่งของ Farah Pahlavi ราชินีแห่งอิหร่าน และค่าบำรุงรักษา ถูกส่งโดย Farah ทุกเดือน
สังคีติยวงศ์